**DIRECȚIA GENERALĂ ORGANISMUL INTERMEDIAR PENTRU TRANSPORT**

***Nr.***

***Data: \_\_.\_\_\_\_.2020***

***INSTRUCȚIUNE***

***privind raportarea în sistemul informatic IT-Tool a datelor referitoare la progresul proiectelor finanțate în cadrul POIM 2014-2020***

În temeiul art. 2(4) - Secțiunea 11, Anexa - Regulamentul de organizare și funcționare a Ministerului Transporturilor, Infrastructurii și Comunicațiilor, aprobată prin Ordinul ministrului transporturilor infrastructurii și comunicațiilor nr. 1796/22.09.2019, a Legii nr. 8/2018 privind aprobarea Ordonanței de urgență a Guvernului nr. 68/2015 pentru aprobarea unor măsuri de gestionare a instrumentelor structurale din domeniul transporturilor, a Hotărârii Guvernului nr. 90/2020 privind organizarea și funcționarea Ministerului Transporturilor, Infrastructurii și Comunicațiilor,

În conformitate cu prevederile Acordului nr. 27.579/26.07.2016 privind delegarea funcțiilor aferente gestionării Axelor prioritare de transport din Programului Operațional Infrastructură Mare 2014-2020, astfel cum a fost modificat prin Actul adițional nr. 1/2018,

Ținând cont de prevederile Procedurii operaționale evaluarea, selecția și contractarea proiectelor, cod PO-28.01, Ed.I, Rev.3,

Având în vedere necesitatea urmăririi pregătirii și implementării portofoliului de proiecte de transport finanțate în cadrul POIM 2014-2020, precum și determinarea necesarului de finanțare pentru proiectele viitoare ce vor fi eligibile în următorul exercițiu financiar,

Directorul general al Direcției Generale Organismul Intermediar pentru Transport emite următoarea:

***INSTRUCȚIUNE***

**Art.1.** (1) Beneficiarii POIM 2014-2020 sunt obligați să transmită prin intermediul aplicației informatice IT-Tool raportarea progresului pentru proiectele finanțate din fonduri nerambursabile precum și pentru cele aflate în pregătire, în primele 15 zile ale lunii următoare celei pentru care se realizează raportarea.

(2) Actualizarea informațiilor pentru proiectele de transport se va face conform Manualului utilizatorului disponibil în cadrul aplicației IT-Tool.

**Art.2.** Direcția Generală Organismul intermediar pentru transport va asigura informarea beneficiarilor cât și punerea în aplicare a prevederilor prezentei instrucțiuni de către aceștia.

**Director General**

**Felix Corneliu ARDELEAN**

|  |  |  |  |  |
| --- | --- | --- | --- | --- |
| **FUNCŢIE PERSOANĂ AVIZATOARE** | **NUME ŞI PRENUME** | **DATĂ AVIZARE** | **OBSERVAŢII** | **SEMNĂTURĂ** |
| Director DAF | Cătălin COSTACHE |  |  |  |
| **FUNCŢIE PERSOANA AVIZATOARE** | **NUME ŞI PRENUME** | **DATĂ AVIZARE** | **OBSERVAŢII** | **SEMNĂTURĂ** |
| Șef serviciu SEP | Ionuț MARCU |  |  |  |
|  |  |  |  |  |
| **FUNCŢIE PERSOANA AVIZATOARE** | **NUME ŞI PRENUME** | **DATĂ AVIZARE** | **OBSERVAŢII** | **SEMNĂTURĂ** |
| Consilier juridic superior | Laura ȚOPA |  |  |  |
| **FUNCŢIE PERSOANA CARE A INTOCMIT** | **NUME ŞI PRENUME** | **DATĂ INTOCMIRE** | **OBSERVAŢII** | **SEMNĂTURĂ** |
| Consilier juridic superior | Ioana SARSAMĂ |  |  |  |